ปัญหาละเมิดลิขสิทธิ์ถ่ายทอดสดระดับโลก
การถ่ายทอดสด มหกรรมกีฬาระดับโลก ไม่ว่าจะเป็น เวิลด์คัพ จนถึง ฟุตบอลพรีเมียร์ลีกของอังกฤษ เป็นปัญหาที่ค้างคายังถกเถียงกันไม่จบ ประเด็นสำคัญน่าจะเป็นเรื่องของ การเพิกเฉยเรื่องของกฎหมายลิขสิทธิ์ ที่มีผลเสียตามมามากมาย,ปัจจุบัน มีการให้บริการด้านคอนเทนต์อย่างแพร่หลายมากขึ้น ไม่ว่าจะเป็นด้านภาพยนตร์ เพลง สาระบันเทิง หรือการถ่ายทอดสดกีฬาสำคัญ ผ่านผู้ให้บริการชื่อดังมากมาย,อย่างไรก็ตาม ยังพบการละเมิดลิขสิทธิ์ในประเทศไทยอีกมาก และเป็นปัญหาใหญ่ที่ผู้ละเมิดมีตั้งแต่ระดับเล็กๆ ไปจนถึง บริษัทขนาดใหญ่ ที่อาศัยช่องว่างของกฎหมาย สร้างความสับสนต่อสาธารณชน โดยการอ้างความชอบธรรมต่างๆ,ที่น่าเศร้าใจคือบริษัทใหญ่ๆเหล่านี้เป็นผู้ให้บริการ ด้านคอนเทนต์ และ มีการซื้อลิขสิทธิ์มาเผยแพร่อยู่แล้ว แต่กลับ อาศัยช่องว่างของกฎหมาย นำงานของผู้อื่นมาเผยแพร่โดยผิดกฎหมายเสียเอง,ยกตัวอย่างกรณีที่ ทรูวิชั่นส์ ได้รับลิขสิทธิ์การถ่ายทอดสดฟุตบอลพรีเมียร์ลีกอังกฤษอย่างถูกต้อง ตามสิทธิ English Premier League ผู้เป็นเจ้าของลิขสิทธิ์กำหนดให้นำคอนเทนต์มาเผยแพร่ในรูปแบบไหนได้บ้าง อันเป็นแนวปฏิบัติสากลที่ผู้ประกอบการยึดเป็นแนวทางในการปฏิบัติมาโดยตลอด,แต่ยังพบการนำรายการดังกล่าว มาเผยแพร่อย่างไม่ถูกต้องหรือเป็นการละเมิดลิขสิทธิ์อย่างต่อเนื่อง ไม่ว่าจะเป็นระบบเคเบิลทีวี ฟรีทีวี OTT หรือการผ่านแอปพลิเคชันบนสมาร์ทโฟน,ซึ่งในภาพรวมแล้วถ้าประเทศไทยยังปล่อยให้มีการละเมิดลิขสิทธิ์กันต่อไปเช่นนี้ อาจมีผลให้เจ้าของลิขสิทธิ์ในระดับโลกฟ้องร้องยุติการส่งสัญญาณการแข่งขันมายังประเทศไทย รวมทั้งคอนเทนต์อื่นๆที่อาจมีผลกระทบเพราะความไม่น่าเชื่อถือเกี่ยวกับการละเมิดลิขสิทธิ์เหล่านี้,โดยเฉพาะ การละเมิดทรัพย์สินทางปัญญาและลิขสิทธิ์ ที่บ้านเรามีปัญหามาโดยตลอดอยู่แล้ว การตีความข้อกฎหมายที่อาจจะเป็นการเอื้อประโยชน์หรือช่องทางในการละเมิดลิขสิทธิ์ ไม่ว่าจะในรูปแบบใดก็ตาม จะถูกใจชาวบ้านหรือไม่ จะถูกใจผู้ออกกฎหรือผู้ประกอบการหรือไม่เป็นอีกเรื่อง,แต่ประเด็น การเคารพสิทธิ์ของผู้เป็นเจ้าของลิขสิทธิ์ตามกฎกติกาสากล และการคำนึงถึงประโยชน์ของประเทศของประชาชนในภาพลักษณ์และความน่าเชื่อถือ เป็นเรื่องใหญ่กว่า,การที่จะปิดโอกาสประชาชน ปิดโอกาสประเทศ ในการที่จะได้รับชมรายการดีๆจากต่างประเทศ คอนเทนต์ดีๆจากทั่วโลก เท่ากับแสดงให้เห็นถึงระดับการพัฒนาของประเทศไทยและคนไทย,ในฐานะคนไทยต้องช่วยกันรักษาผลประโยชน์ของประเทศในแนวทางที่ถูกต้องและชอบธรรม.,หมัดเหล็ก,mudlek@thairath.co.th
การถ่ายทอดสด มหกรรมกีฬาระดับโลก ไม่ว่าจะเป็น เวิลด์คัพ จนถึงฟุตบอลพรีเมียร์ลีกของอังกฤษ เป็นปัญหาที่ค้างคายังถกเถียงกันไม่จบ ประเด็นสำคัญน่าจะเป็นเรื่องของ การเพิกเฉยเรื่องของกฎหมายลิขสิทธิ์
ละเมิดลิขสิทธิ์,ลิขสิทธิ์ถ่ายทอดสด,กฎหมายลิขสิทธิ์,ละเมิดทรัพย์สินทางปัญญา,ลิขสิทธิ์,คาบลูกคาบดอก,หมัดเหล็ก